જો તમને કાયદાની જાણ ન હોય તો તમને દંડ થઇ શકે છે, પરંતુ શું થાય ત્યારે જ્યારે તમને છેતરવામાં આવે. કેટલીકવાર ટ્રાફીક પોલીસ અથવા આરટીઓ અધિકારી દ્વારા તમને ગેરમાર્ગે દોરવામાં આવે છે અને તમારી પાસે દંડ ભરાવે છે અથવા તો તમને ડરાવવામાં આવે છેકે તમારું વાહન જપ્ત કરી લેવામાં આવશે. ત્યારે એ વાત મહત્વની રહે છેકે તમે કાયદા અંગે સામાન્ય જ્ઞાન રાખો. જો તમે કાયદાથી માહિતગાર ના હોવ તો વકીલની મદદ લો, તેમજ પોલીસ યુનિફોર્મમાં રહેલી વ્યક્તિ પર તમને શંકા જાગે તો તમે તેની પાસેથી તેનું આઇકાર્ડ માંગી શકો છો, એ તમારો અઘિકાર છે અને એ અધિકારી અંગે અન્ય સ્થાનિક પોલીસ સ્ટેશનેથી માહિતી માંગી શકો છો.